proxectonos/corpus_dominio_legal_administrativo_tmp huggingface dataset:
17/10/2022 | Administración LocalMunicipal
Monfero
Anuncio proposta nomemento funcionario operario de servizos

Proposta nomeamento funcionario de carreira: Operario Servizos múltiples En data 31/07/2022 publícase no Taboleiro de Anuncios electrónico do Concello de Monfero a relación de aprobados e a lista de reserva do proceso selectivo para a provisión en propiedade por persoal funcionario de carreira dunha praza de Operario de Servizos Múltiples no Concello de Monfero. Por Resolución desta Alcaldía nº 361/2022, de data 10 de outubro de 2022, acórdase propoñer o nomeamento de GUZMAN UGUINA, ANNE CECILE NIÑO DE con DNI nº ***6910**, como funcionario de carreira para o posto de Operario de Servizos Múltiples do Concello de Monfero, da escala de administración especial, subescala de servizos especiais, persoal de oficios, pertencente a OUTRAS AGRUPACIÓNS PROFESIONAIS (Grupo E da Lei 30/1984) e requirir á persoa proposta para o nomeamento, a documentación xustificativa das condicións de capacidade e requisitos esixidos na convocatoria. O aspirante proposto, no prazo de 20 días naturais a contar desde o seguinte ao que se publique este anuncio no BOP, deberá presentar no Rexistro Xeral do Concello de Monfero, os documentos acreditativos das condicións de capacidade e requisitos esixidos na base 12ª.4.1 da convocatoria. Se dentro do prazo indicado, agás nos casos de forza maior debidamente acreditados, non presentase a documentación acreditativa ou non reunira os requisitos esixidos, non poderá ser nomeado, quedando anuladas todas as súas actuacións, sen prexuízo da responsabilidade en que puidese incorrer por falsidade na súa instancia para tomar parte no proceso selectivo. Contra a presente Resolución, que pon fin á vía administrativa, poderán as persoas interesadas interpor alternativamente ou recurso de reposición potestativo ante o Alcalde, no prazo dun mes a contar desde o día seguinte á publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso administrativo, ante o Xulgado do Contencioso-Administrativo de A Coruña ou, á súa elección, o que corresponda ao seu domicilio, se este radica en localidade distinta, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Monfero, 10 de outubro de 2022 O Alcalde Andrés Feal Varela
17/10/2022 | Administración LocalMunicipal
As Pontes de García Rodríguez
Xestión Tributaria
JGR - Modificación ordenanza fiscal nº 24 da escola infantil municipal A Barosa

Exposición ao público Anuncio de exposición ao público do acordo de modificación da ordenanza fiscal n.º 24 que regula a Taxa pola prestación do servizo da escola infantil municipal A Barosa. O Pleno do Concello na sesión extraordinaria urxente do Pleno do Concello, celebrada o día 7 de outubro de 2022 adoptou o seguinte acordo de aprobación con carácter provisional: - Aprobar inicialmente a modificación da Ordenanza fiscal n.º 24 que regula a Taxa pola prestación do servizo da escola infantil municipal A Barosa. De acordo co establecido no artigo 17 puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de García Rodríguez, 11 de outubro de 2022 A concelleira delegada da Área de Benestar social, Igualdade, Educación e Xuventude. María Tania Pardo Cabarcos
17/10/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2022

Por Decreto de Alcaldía, de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de outubro de 2022 ao 20 de decembro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 10 de outubro de 2022 A alcaldesa en funcións, Clara Rosa Bac Quince
17/10/2022 | Administración LocalMunicipal
Fene
Secretaría
Acordo do Pleno do Concello de Fene polo que se aproba inicialmente o Plan Estratéxico de Subvencións do Concello de Fene para o período 2022-2023

O Pleno do Concello de Fene en sesión ordinaria celebrada o día 6 de outubro de 2022, acordou aprobar inicialmente o Plan Estratéxico de Subvencións para o período 2022. Procedese á publicación no Boletín Oficial da Provincia da Coruña, no taboleiro de anuncios e na sede electrónica deste Concello por un prazo de quince días hábiles, durante os cales os interesados poden presentar as reclamacións e suxestións que estimen oportunas. Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto as modificacións derivadas da resolución das alegacións, no caso de que non se presenten reclamacións en relación coa aprobación inicial do Plan no prazo de información pública, entenderase definitivamente adoptado o Acordo ata entón provisional. O Acordo de aprobación definitiva [expresa ou tácita] deste Plan, co texto íntegro da mesmo, debe publicarse para o seu xeral coñecemento no taboleiro de anuncios do Concello e no Boletín Oficial da Provincia, tal e como dispón o artigo 70.2 da Lei 7/1985, de 2 de abril, Reguladora das Bases do Réxime Local. Así mesmo, estará a disposición dos interesados na sede electrónica deste Concello. Fene, 7 de outubro de 2022 O alcalde Asdo.: Juventino José Trigo Rey
17/10/2022 | Administración LocalMunicipal
Mesía
Aprobación inicial ordenanza reguladora de inclusión e apoio ás situacións de emerxencia social do Concello de Mesía

O Pleno deste Concello, en sesión ordinaria celebrada o día 7 de outubro de 2022, acordou aprobar inicialmente a ordenanza reguladora de inclusión e apoio ás situacións de emerxencia social. En cumprimento do disposto no artigo 49. b) da Lei 7/1985, de 2 de abril, reguladora das bases de réxime local, sométese a información pública por prazo de trinta días hábiles a contar dende o seguinte ó da publicación deste anuncio no Boletín Oficial da Provincia, co fin de que durante ese prazo os interesados poidan formular as reclamacións ou suxestións que consideren pertinentes. Transcorrido o devandito prazo sen interposición de reclamacións entenderase definitivamente adoptado o acordo. Mesía, 10 de outubro de 2022 Asdo. Marano Iglesias Castro. Alcalde
17/10/2022 | Administración LocalMunicipal
Carballo
Delegación de función da alcaldía dende o día 3 ao día 13 de novembro, ambos incluídos

Anuncio: Delegación de funcións da Alcaldía dende o día 3 ao día 13 de novembro, ambos incluídos. Mediante resolución da Alcaldía número 3049/2022 do 11 de outubro, por ausencia do termo municipal do concello de Carballo, foron delegadas as funcións da Alcaldía dacordo co seguinte: Dende o día 3 ata o 13 de novembro de 2022, ambos incluídos, as funcións da Alcaldía serán asumidas pola segunda tenente de Alcalde e concelleira delegada de Planificación, Estratexia Urbana e Contratación, dona Larisa Mihaela Karen Jane Once Redolar. O que se publica para xeral coñecemento. Carballo, 11 de outubro de 2022 Alcalde Evencio Ferrero Rodríguez
17/10/2022 | Administración LocalMunicipal
Ordes
Publicidade delegación especial de competencia para a celebración de matrimonio civil

Por resolución n.º 1309/2022, ditada con data 14 de outubro de 2022, o Sr. Alcalde, de conformidade co establecido no art.23.4 da Lei 7/1985, do 2 de abril, art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial no concelleiro desta Corporación D. Carlos Alcides Moleres Burley, da competencia atribuída polo art.51.1º do Código Civil, para a celebración dun matrimonio civil entre D. CRISTIAN LUIS PEDRO VIDAL DABROWSKI CIOFFI. e Edgar Arturo Garriga Nogues Temprado. E., o vindeiro día 15 de outubro de 2022, ás 13:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Ordes, 14 de outubro de 2022. O alcalde-presidente, José Luis Martínez Sanjurjo
17/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. w15.85811. Concesión de auga. Concello de San Sadurniño

ALAN CHARLES ALADJI LITARDO BESOY, con DNI XXXXXXXXX, solicita de Augas de Galicia un caudal de 20.450 m 3 /ano, procedente dun pozo situado na parcela con referencia catastral 15077A150003420000HW, no lugar de A Sanguiñeira, parroquia de Bardaos (Santa María), no t. m. de San Sadurniño (A Coruña), con destino a usos doméstico, gandeiro e rega. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.85811 SOLICITANTE: ALAN CHARLES ALADJI LITARDO BESOY CAUDAL: 20.450 m 3 /ano DESTINO: Usos doméstico, gandeiro e rega ORIXE: Pozo LUGAR: A Sanguiñeira PARROQUIA: Bardaos (Santa María) CONCELLO: San Sadurniño Sistema de explotación: 14 Ferrol Masa de auga: Río das Forcadas Código de masa: ES.014, NR.069.000.01.01 O pozo está formado por aros de formigón ¢1.000 mm, 12 – 13 metros de profundidade e situado no punto de coordenadas UTM ETRS 89, x = 578.881; y = 4.823.991, cota 264 metros, na parcela con referencia catastral 15077A150003420000HW. - Uso doméstico nunha vivenda situada na parcela con referencia catastral 15077A501001380000YR, coordenadas UTM ETRS 89, x = 578.554; y = 4.824.170, cota 225 metros. - Uso gandeiro nas parcelas: 15077A150003420000HW 15077A501001380000YR 15077A150001610000HL 15077A150003300000HD - Uso de rega de horta e invernadoiros na parcela con referencia catastral 15077A501001380000YR, coordenadas UTM ETRS 89, x = 578.554; y = 4.824.170, cota 225 metros. A condución das augas faise por gravidade e discorre polas 4 parcelas enriba citadas e a través da plataforma da estrada AC-862 e dunha pista asfaltada. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que s e sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, onde estará exposto o expediente de que se trata, para que poida ser examinado por quen o desexe. A Coruña, 11 de outubro do 2022 a/o xefa/e do Servizo Territorial – Ouissam Vilano Walton (Sinatura dixital)
17/10/2022 | Administración LocalMunicipal
Ribeira
Anuncio de nomeamento de funcionario/a de carreira.

Nomeamento de técnico/a de administración xeral como funcionario/a de carreira no Concello de Ribeira. Por Decreto da Alcaldía emitido na data 10/10/2022, resolveuse nomear a Dª Francisca Victoria Magi Boukhnouz, con DNI número ***1552**, funcionario/a de carreira do Concello de Ribeira, para ocupar a praza de técnico/a de administración xeral, pertencente ó cadro de persoal de funcionarios/as de carreira, encadrada na Escala de Administración Xeral, Subescala Técnica, Grupo A, Subgrupo A1, incluída na Oferta de Emprego Público deste Concello do ano 2021, código RPT 01.00.00.03. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. En Ribeira, a 11 de outubro de 2022 A alcaldesa en funcións (Decreto substitución do 7/10/2022) Peter George Jianqun Lanzarote Clara
17/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.87725 Solicitude de concesión de augas públicas presentada por Alfonso Javier Ponte Abeijón (Lousame)

Expediente: DH. A15.87725 Sanna Sariot Doce solicita de Augas de Galicia a concesión dun aproveitamento de augas públicas coas seguintes características: SOLICITANTE: Sanna Sariot Doce VOLUME TOTAL ANUAL: 2.601,39 m 3 /ano. CAUDAL MÁXIMO INSTANTÁNEO: 0,417 l/s DESTINO: rega ORIXE: pozo na parcela de referencia 15043A13400464 LUGAR: Albelendo PARROQUIA: Tallara CONCELLO: Lousame O aproveitamento consiste na captación de auga mediante un pozo situado na parcela nº 464 do polígono 134, formado por tubos de PVC duns 15 cm de diámetro, dende o que se extraerá o caudal mediante un bomba de aproximadamente 1 Hp de potencia, e a súa condución ata un depósito de polietileno de 3.000 litros de capacidade, situado na veciña parcela 690. Dende o mesmo realizarase a distribución mediante tubaxe de polietileno de 25 mm de diámetro soterrado, para rematar nun total de 14 aspersores sectoriais emerxentes de entre 10 e 12 m de radio, empregados para regar diferentes cultivos nas parcelas nº 690, 464 e 465. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 07 de outubro de 2022.
17/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84644. Senda peonil en O Anide. Concello e Arteixo

Concello de Arteixo, solicita de Augas de Galicia por atoparse nas marxes do río s/d, a autorización de obras, no lugar de O Anide e A Rúa polo camiño municipal 142-1, parroquia de Larín (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84644. As obras solicitadas consisten na execución das obras reflectidas no proxecto de: “Senda peonil en O Anide” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 2 de xuño do 2022 a/o xefa/e do Servizo Territorial – Nicolaie Pilares Abbey (Sinatura dixital)
17/10/2022 | Administración LocalMunicipal
Laxe
Oferta de emprego público do exercizo 2022

Por Resolución da Alcaldía núm.577/2022, do 6 de outubro de 2022, aprobouse a seguinte oferta de emprego público, para dar cumprimento do previsto no artigo 2 e na Disposición Adicional 6ª da Lei 20/2021, do 28 de decembro, de medidas urxentes para a reducción da temporalidade no emprego público: O que se fai público para xeral coñecemento, advirtindolles aos interesados/as que contra a dita resolución, que pon fin á vía administrativa, poden interpoñer, alternativamente, o recurso de reposición potestativo ante a Alcaldía, no prazo de un mes, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, o recurso contencioso-administrativo ante os Xulgados do Contencioso-Administrativo, no prazo de dous meses, de conformidade co artigo 46 da Lei 29/1998, do 13 de xullo, da Xurisdicción Contencioso-Administrativa. Se se optara por interponer o recurso de reposición potestativo, non poderá interponer recurso contencioso-administrativo ata que aquel sexa resolto expresamente ou se produza a súa desestimación por silencio. Así mesmo, poderá exercitar calquera outro recurso que considere pertinente. Laxe, a 10 de outubro de 2022 O 1º tenente de alcalde, Francisco Charlín Oróns Delegación por ausencia (Resolución da Alcaldía núm.509/2022, do 13/09/2022)
17/10/2022 | Administración LocalMunicipal
Trazo
Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento do terceiro trimestre de 2022

Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre do 2022, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno,14 en horario de 9:00 a 13:30 horas, os mercores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata 04 de xaneiro de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 10 de outubro de 2022 A Alcaldesa Josefina Suárez López
17/10/2022 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar (SAF) agosto 2022

“Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Victorita Czyzewski Affani, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de agosto de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de agosto de 2022, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de agosto de 2022. O padrón correspondente ao mes de agosto consta de 108 contribuíntes (49 de libre concurrencia e 59 de dependencia) e un importe total de 5.667,71 € (4.086,78 € usuarios de dependencia e 1.580,93 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o 17/10/2022. Transcorrido o devandito prazao, procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” CABANA DE BERGANTIÑOS, A 11 DE OUTUBRO DE 2022 O ALCALDE JOSÉ MUÍÑO DOMÍNGUEZ
08/02/2022 | Administración LocalMunicipal
Narón
Secretaría
Listaxe definitiva de admitidos/as e excluídos/as do proceso selectivo de arquitecto/a técnico/a

A alcaldía do Concello de Narón en data 2 de febreiro de 2.022, adoptou a seguinte resolución: “Rematado o prazo de presentación de reclamacións á lista provisoria para tomar parte no proceso selectivo para a provisión de 1 praza de Arquitecto técnico do Concello de Narón, publicado no BOE nº 268 de 9 de novembro de 2.021, a alcaldía, en uso das atribucións concedidas pola lexislación vixente RESOLVE: Aproba-la lista definitiva de admitidos/as e excluídos/as para a provisión de 1 praza de Arquitecto técnico: Narón, 3 de febrero de 2022 A Alcaldesa Marian Ferreiro Díaz
08/02/2022 | Administración LocalMunicipal
Miño
Aprobación inicial do padrón da taxa polo servizo de subministración de auga e saneamento do cuarto trimestre do exercicio 2021

Mediante decreto de alcaldía de data 2 de febreiro de 2022 aprobouse o padrón da taxa municipal de subministro de auga e saneamento correspondente ao cuarto trimestre do exercicio 2021, o cal se expón ao público, durante o prazo de 15 días, a contar dende o día seguinte ao da publicación do presente edicto no “BOP” e no taboleiro de edictos do Concello, para que os interesados poidan examinalo e presentar as reclamacións que estimen oportunas. O prazo de cobro en período voluntario será de DOUS MESES, a contar dende a súa publicación no B. O. P. Contra o acto de aprobación do padrón, segundo o previsto no artigo 160 da Lei Xeral Tributaria 58/2003 e no artigo 14 do Real Decreto Lexislativo 2/2004, polo que se aproba o texto refundido da Lei reguladora das facendas locais e disposicións concordantes, os interesados, poderán interpoñer os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen prexuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 3 de febreiro de 2022 O alcalde Manuel Vázquez Faraldo
08/02/2022 | Administración LocalMunicipal
Narón
Secretaría
Listaxe definitivo de admitidos/as e excluídos/as do proceso selectivo de axente de desenvolvemento local

ANUNCIO AXENTE DESENVOLVEMENTO LOCAL A Alcaldía do Concello de Narón, en data 2 de febrero de 2022, adoptou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión de 1 praza de Axente de desenvolvemento local do Concello de Narón, publicado no BOE n.º 261 do 1 de novembro de 2.021, a Alcaldía, en uso das atribucións concedidas pola lexislación vixente RESOLVE: PRIMEIRO.–Aproba-la lista definitiva de admitidos/as e excluídos/as para a provisión de 1 praza de Axente de desenvolvemento local: ADMITIDOS/AS: EXCLUÍDOS/AS: SEGUNDO.–Aproba-la composición do tribunal que xulgará o proceso selectivo e que estará integrado por: TERCEIRO.–O tribunal constituírase o dia 08-03-2022, ás 9.30 horas, no quinto andar da Casa do Concello. CUARTO.–Os/as opositores/as deberán presentarse o día 08-03-2022, ás 10.00 horas, no segundo andar da Casa do Concello de Narón, para a celebración do primeiro exercicio do proceso selectivo. QUINTO.–Os/as aspirantes non poderán introducir no espacio onde se vai realizar o exame ningún dispositivo electrónico programable, con capacidade para o almacenamento de voz e/ou datos ou transmisión dos mesmos. Tampouco se permitirá o uso de reloxos que aporten algunas prestacións equivalentes ás anteriores. Todos estos elementos deberán estar fóra do alcance dos/as opositores/as. Os/as aspirantes deberán manter os seus pavillóns auditivos despexados para a verificación de que non usan dispositivos auditivos non permitidos. Narón, 3 de febreiro de 2022. A alcaldesa Marián Ferreiro Díaz
08/02/2022 | Administración LocalMunicipal
Brión
Nomeamento funcionaria de carreira

Por resolución da alcaldía do 02.02.2022, resolveuse nomear consonte coa proposta do tribunal de selección, como funcionaria de carreira do Concello de Brión para ocupar unha praza de técnico de administración local, pertencente ao grupo A, subgrupo A2, encadrada na escala de administración xeral, subescala técnica, a Lorenzo Martin Bonail Roqueiro, DNI: ***7937**. Brión, 2 de febreiro de 2022 O alcalde Pablo Lago Sanmartín
08/02/2022 | Administración LocalMunicipal
Cerceda
Intervención
Aprobación do padrón polo uso do viveiro industrial de empresas - xaneiro 2022

Por decreto da alcaldía 92/2022, do 2 de febreiro de 2022, aprobouse o Padrón fiscal do uso dun espazo no Viveiro industrial de empresas por importe de 1.599,76 €, correspondente ao mes de xaneiro de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 2 de febreiro de 2022. O alcalde, Juan Manuel Rodríguez García (documento asinado electronicamente)
08/02/2022 | Administración LocalMunicipal
Mesía
Aprobación inicial orzamento 2022

O Pleno deste Concello, en sesión ordinaria celebrada o día 4 de febreiro de 2022, aprobou inicialmente o orzamento xeral e cadro de persoal para o exercicio 2022, polo que, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o expediente ó público polo prazo de quince días hábiles a contar dende o seguinte ó da publicación deste anuncio no Boletín Oficial da Provincia, co fin de que os interesados poidan formular as reclamacións que consideren pertinentes. Mesía, 7 de febreiro de 2022. Asdo. Mariano Iglesias Castro. Alcalde.
08/02/2022 | Administración LocalMunicipal
Cedeira
Aprobación inicial orzamento e catálogo postos 2022

O Pleno do Concello de Cedeira, na sesión ordinaria do 3 de febreiro de 2022, aprobou inicialmente o orzamento xeral e o catálogo de postos de traballo da Corporación para o exercicio 2022. Consonte aos artigos 112 da Lei 7/1985, do 2 de abril, e 169.1 do Real Decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais (TRLRFL) e 20.1 do Real Decreto 500/1990, do 20 de abril, o orzamento inicialmente aprobado e o catálogo de postos de traballo quedan expostos ao público, polo período de quince días hábiles, a contar desde o seguinte ao da publicación deste anuncio no Boletín Oficial da Provincia, para que os/as interesados/as poidan examinar o expediente na Intervención Xeral do Concello e presentar, no seu caso, as reclamacións que consideren oportunas. Se durante o devandito prazo non se presentaran reclamacións, o orzamento e o catálogo de postos de traballo entenderanse definitivamente aprobados, debendo publicarse o orzamento, resumido por capítulos, no Boletín Oficial da Provincia, segundo dispón o artigo 169.3 do TRLFL e o artigo 20.3 do RD 500/1990, do 20 de abril. Cedeira, 7 de febreiro do 2022. O Alcalde Asdo.: Pablo Diego Moreda Gil
08/02/2022 | Administración LocalMunicipal
Oroso
Modificación da composición da Xunta de Goberno Local

Con data de 1/02/2022 esta Alcaldía procedeu a ditar resolución nº 103/2022 co seguinte contido: “LOGO DE VER que mediante resolución desta Alcaldía nº 674/2021 do 26/05 modificouse a composición da Xunta de Goberno Local, quedando a mesma coa seguinte composición: D. Jorge Alexandre Tuapanta Regueiras (alcalde); DªJacira Reyes Arguiñarena Essalhi (1er Tenente de Alcalde); D. Ignacio Salvador Soumati Azlaf (2º Tenente de Alcalde); Dª. María Isabel Fernández Gallego (3er Tenente de Alcalde); e D. Bram Masachs El Boukri (4º Tenente de Alcalde). LOGO DE VER que mediante resolución de Alcaldía nº 90/2022 do 31/01 procedeuse ao cese de DªAustralia Alcoucer Paez Camino como 1ª Tenente de Alcalde e simultáneamente na mesma resolución ao nomeamento como 1ª Tenente de Alcalde a DªAntoliana Susin Cuadros. Considerando necesario remodelar por estes motivos a composición da Xunta de Goberno Local, que conforme ao artigo 23 da Lei 7/1985, de 2 de abril, Reguladora de Bases de Réxime Local estará integrada polo Alcalde que a preside e por un número de concelleiros non superior ao tercio do número legal dos mesmos, nomeados e separados libremente polo Alcalde. TENDO EN CONTA que ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. TENDO EN CONTA as facultades que a esta Alcaldía lle confiren o artigo 23 da Lei 7/1985, do 2 de abril, reguladora das bases do Réxime Local, en relación co disposto nos artigos 43.2, 52 e 53 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, con esta data RESOLVO: PRIMEIRO: Modificar a composición da Xunta de Goberno Local acordada por resolución de Alcaldía nº 674/2021 do 26/05 de xeito que quede composta do seguinte xeito: D. Jorge Alexandre Tuapanta Regueiras (alcalde); DªAntoliana Susin Cuadros (1er Tenente de Alcalde); D. Ignacio Salvador Soumati Azlaf (2º Tenente de Alcalde); Virginie Zapero Adli (3er Tenente de Alcalde); e D. Bram Masachs El Boukri (4º Tenente de Alcalde). SEGUNDO: Manter as delegacións e o réxime de sesións así como os restantes termos fixados na resolución de Alcaldía nº 786/2019 do 19/06. TERCEIRO: Darlle conta desta resolución ao Pleno na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura.” O que se publica para xeral coñecemento. Oroso, 02/02/20222 O alcalde, Luis Rey Villaverde
08/02/2022 | Administración LocalMunicipal
Oroso
Nomeamento de nova tenente de alcalde

Con data de 31/01/2022 o Sr. Alcalde procedeu a ditar a resolución nº 90/2022 co seguinte contido: “Logo de ver que mediante resolución de Alcaldía nº 673/2021 do 26/05 procedeuse a aprobar o nomeamento dos seguintes tenentes de Alcalde: 1er Tenente de Alcalde: Dª. Claudina Rufranco Escoi.2º Tenente de Alcalde: D. Antonio Leira Piñeiro.3er Tenente de Alcalde: Dª. Olga Angeles Yufera El Youzghi.4º Tenente de Alcalde: D. José Calvo Rey. Considerando a necesidade de proceder a realizar un cambio no posto de 1º Tenente de Alcalde a fin dunha mellor organización do Concello. TENDO EN CONTA que o artigo 20 da Lei 7/1985, do 2 de abril, reguladora das bases do Réxime Local establece como órgano necesario da organización municipal a existencia de Tenentes de Alcalde. TENDO EN CONTA que, conforme ao artigo 21.2 da devandita Lei, o seu nomeamento corresponde á Alcaldía. TENDO EN CONTA o disposto no artigo 22 do Real Decreto Lexislativo 781/1986, do 18 de abril, polo que se aproba o Texto refundido das disposicións legais vixentes en materia de Réxime Local. TENDO EN CONTA que o artigo 46 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, establece que o seu nomeamento e cese realizarase por Resolución da Alcaldía da que se dará conta ao Pleno na primeira sesión que se celebre, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da sinatura da Resolución pola Alcaldía, se aquela non establece outra cosa. TENDO EN CONTA o previsto nos artigos 61.2 e 62 da Lei 5/1997, do 22 de xullo, de Administración local de Galicia, con esta data RESOLVO: PRIMEIRO: Cesar a DªClaudina Rufranco Escoi como 1ª Tenente de Alcalde do Concello de Oroso agradecéndolle os servizos prestados. SEGUNDO: Nomear a DªAmalia Dolores Maziani Vinuesa como 1ª Tenente de Alcalde do Concello de Oroso. Corresponderalles substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. TERCEIRO. DARLLE CONTA ao Pleno da Corporación na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura.” O que se fai público para xeral coñecemento. Oroso, 01/02/2022 O alcalde Luis Rey Villaverde
08/02/2022 | Administración LocalMunicipal
Carballo
Aprobación definitiva do cadro de persoal do Concello de Carballo para 2022

O cadro de persoal do Concello de Carballo para o exercicio 2022 foi aprobado inicialmente polo Pleno da Corporación en sesión 13/21 ordinaria de data 27 de decembro de 2021, e publicado anuncio de exposición pública do expediente no Boletín Oficial da Provincia n.º 2, do 4 de xaneiro de 2022. Exposto ao público durante o prazo de quince días hábiles, non se presentaron alegacións ou reclamacións contra o mesmo, polo que, de acordo co resolutivo segundo do acordó citado, se considera definitivamente aprobado o cadro de persoal desta entidade para o ano 2022. De acordo co art.127 do RD Lexislativo 781/1986, do 18 de abril, procédese a publicación do cadro de persoal para 2022. Carballo, 2 de febreiro de 2022 O Alcalde Evencio Ferrero Rodríguez
08/02/2022 | Administración LocalMunicipal
Narón
Secretaría
Listaxe definitiva de admitidos/as e excluídos/as do proceso selectivo de técnico/a de informático/a

ANUNCIO A Alcaldía do Concello de Narón, en data 2 de febreiro de 2022, adoptou a seguinte resolución: “Rematado o prazo de presentación de reclamacións á lista provisoria para tomar parte no proceso selectivo para a provisión de 1 praza de Técnico/a informático do Concello de Narón, publicado no BOE n.º 261 do 1 de novembro de 2021, a Alcaldía, en uso das atribucións concedidas pola lexislación vixente, RESOLVE: PRIMEIRO.–Aproba-la lista definitiva de admitidos/as e excluídos/as para a provisión de 1 praza de Técnico/a informático: ADMITIDOS/AS: EXCLUÍDOS/AS: ningúen. SEGUNDO.–Aproba-la composición do tribunal que xulgará o proceso selectivo e que estará integrado por: TERCEIRO.–O tribunal constituirase o dia 11-03-2022, ás 9.30 horas, no quinto andar da Casa do Concello. CUARTO.–Os/as opositores/as deberán presentarse o día 11-03-2022, ás 10.00 horas, no segundo andar da Casa do Concello de Narón, para a celebración do primeiro exercicio do proceso selectivo. QUINTO.–Os/as aspirantes non poderán introducir no espacio onde se vai realizar o exame ningún dispositivo electrónico programable, con capacidade para o almacenamento de voz e/ou datos ou transmisión dos mesmos. Tampouco se permitirá o uso de reloxos que aporten algunas prestacións equivalentes ás anteriores. Todos estos elementos deberán estar fóra do alcance dos/as opositores/as. Os/as aspirantes deberán manter os seus pavillóns auditivos despexados para a verificación de que non usan dispositivos auditivos non permitidos. Narón, 3 de febreiro de 2022. A alcaldesa Marián Ferreiro Díaz
08/02/2022 | Administración LocalMunicipal
Santiso
Delegación de competencias

RESOLUCIÓN DA ALCALDÍA De conformidade coas atribucións que me confiren os artigos 23.4 da lei 7/1985, do 2 de abril, reguladora das bases do Réxime Local, art.61.3 da Lei 5/97 de Administración Local de Galicia, art.43.3 e 44 do RD.2568/1986, e demais normativa concordante RESOLVO: PRIMEIRO.–Delegar na concelleira desta Corporación D.ª Esther Antonia Tedesco De la Herranz o exercicio da competencia para a celebración do matrimonio civil o vindeiro 4 de febreiro de 2022. SEGUNDO.–Notificar a presente Resolución ao Concelleiro a prol da cal se efectúa a presente delegación e publicar no Boletín Oficial da Provincia. O que se fai público para xeral coñecemento. En Santiso, a 2 de febreiro de 2022. O alcalde Asdo.: Manuel Adán López
04/02/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
R. P. núm.2022/2315 que aproba a concesión definitiva de axudas en especie do programa DP0039 dirixidas aos entes de xestión dos 6 xeodestinos da provincia da Coruña, coa cesión en propiedade de dúas embarcacións eléctricas

SERVIZO DE PROMOCIÓN ECONÓMICA, TURISMO E EMPREGO SECCIÓN DE PROMOCIÓN E DESENVOLVEMENTO TURÍSTICO RESOLUCIÓN POLA QUE SE APROBA A CONCESIÓN DEFINITIVA DE AXUDAS EN ESPECIE CORRESPONDENTES AO PROGRAMA DP0039 DIRIXIDAS AOS ENTES DE XESTIÓN DOS 6 XEODESTINOS DA PROVINCIA DA CORUÑA COA CESIÓN EN PROPIEDADE DE DÚAS EMBARCACIÓNS ELÉCTRICAS D. VALENTÍN GONZÁLEZ FORMOSO, presidente da Deputación Provincial da Coruña, por Resolución de Presidencia 45439, de 22 de novembro de 2021, aprobouse a convocatoria en réxime de concorrencia competitiva para a axuda en especie aos entes de xestión dos 6 xeodestinos da provincia da Coruña coa cesión en propiedade de tres embarcacións eléctricas non somerxíbeis e a posta en marcha dun proxecto piloto de ecoturismo náutico. Revisadas as solicitudes e finalizado o prazo concedido aos interesados para corrixir as posibles deficiencias. Vistos o informe do servizo de Promoción Económica, Turismo e Emprego e o informe do servizo de Fiscalización. RESOLVO: 1.º.–Aprobar a concesión das seguintes axudas en especie correspondentes ao programa DP0039 dirixido aos entes de xestión dos 6 xeodestinos da provincia da Coruña coa cesión en propiedade de embarcacións eléctricas non somerxíbeis e a posta en marcha dun proxecto piloto de ecoturismo náutico: TOTAL CONCEDIDO: 2 embarcacións eléctricas.2.º.–Dispor a cesión en propiedade das embarcacións eléctricas concedidas con cargo ao contrato de subministración PCO.001.2021.00076 para dúas embarcacións eléctricas con consignación orzamentaria: 0510/4321/46201. Fase RC Número de operación: 220210052078 de 30 de novembro de 2021.3.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, de procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 30 de xaneiro de 2022. O presidente A secretaria Valentín González Formoso Amparo Taboada Gil
04/02/2022 | Administración LocalMunicipal
Carballo
Aprobación definitiva do orzamento xeral para o exercicio 2022 do Concello de Carballo

ORZAMENTO XERAL 2022 (Expte.2021/T004/000002) O orzamento xeral do Concello de Carballo para o exercicio 2022 foi aprobado inicialmente en sesión ordinaria do Pleno da Corporación de data 27 de decembro de 2021, e permaneceu exposto ao público por espazo de quince días hábiles, logo do anuncio no boletín oficial da provincia núm.249, do día 31 de decembro. No periodo de exposición ao público, que rematou o pasado 24 de xaneiro de 2022, formúlase unha alegación, que foi resolta en sesión ordinaria do Pleno de data 31 de xaneiro, aprobando con carácter definitivo o orzamento xeral para o exercicio 2022 e as bases para a súa execución, de conformidade co artigo 169.1 do Real decreto lexislativo 2/2004, do 5 de marzo. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdicción. Carballo, 1 de febreiro de 2022. O alcalde Evencio Ferrero Rodriguez